
Paskaidrojuma raksta sadaļa
	
Norādāmā informācija

	1. Mērķis un nepieciešamības pamatojums
	1.1. Ogres novada pašvaldības dome 2025. gada 26. jūnijā pieņēma saistošos noteikumus Nr. 22/2025 “Par ēdināšanas pabalstu” (turpmāk – saistošie noteikumi Nr. 22/2025), kuri nosaka ēdināšanas pabalsta apmēru, saņēmēju loku un piešķiršanas kārtību.
1.2. Saistošo noteikumu grozījumu mērķis ir precizēt saistošajos noteikumos lietoto izglītojamā jēdzienu, nosakot vienotu un nepārprotamu tiesisko regulējumu attiecībā uz personu loku, kurām ir tiesības saņemt saistošajos noteikumos paredzēto atbalstu, kā arī pilnveidot pašvaldības atbalsta mehānismu izglītojamajiem no maznodrošinātām un trūcīgām mājsaimniecībām.
1.3. Ar grozījumiem paredzēts noteikt, ka par izglītojamo saistošo noteikumu izpratnē uzskatāma persona, kura apgūst pirmsskolas, pamatizglītības, vispārējās vidējās vai profesionālās izglītības programmu un nav vecāka par 24 gadiem. Vecuma ierobežojuma noteikšana nepieciešama, lai nodrošinātu saistošo noteikumu mērķim atbilstošu atbalsta saņēmēju loku un novērstu situācijas, kurās uz pašvaldības atbalstu varētu pretendēt personas, kuru vecums un faktiskā situācija neatbilst pašvaldības sociālā atbalsta mērķgrupai.
1.4. Vienlaikus ar grozījumiem paredzēts noteikt pašvaldības atbalstu izglītojamajiem, kuri apgūst profesionālās izglītības programmu un kuru mājsaimniecībai piešķirts maznodrošinātas vai trūcīgas mājsaimniecības statuss, paredzot tiesības saņemt pabalstu ēdināšanas izdevumu segšanai 60,00 euro apmērā gadā. Minētais atbalsts paredzēts, lai mazinātu sociālekonomisko nevienlīdzību, sekmētu izglītības pieejamību un sniegtu atbalstu izglītojamajiem no sociāli mazaizsargātām mājsaimniecībām.
1.5. Papildus ar grozījumiem paredzēts paplašināt to izglītojamo mērķa grupu, kuriem ir tiesības saņemt pabalstu ēdināšanas izdevumu segšanai 60,00 euro apmērā mēnesī mācību gada laikā, ja pirmsskolas, pamatizglītības vai vispārējās vidējās izglītības programma tiek apgūta izglītības iestādē ārpus novada administratīvās teritorijas.

	2. Fiskālā ietekme uz pašvaldības budžetu
	Plānojot 2026. gada budžetu, paredzamais pabalsta saņēmēju skaits (izglītojamie, kuru mājsaimniecībām noteikts maznodrošinātas vai trūcīgas mājsaimniecības statuss) ir 20 izglītojamie. Paredzot ēdināšanas pabalstu šai mērķgrupai, aprēķinātā plānotā izpilde no šī gada septembra līdz 2026. gada beigām būtu 4800 euro.
Mērķgrupas paplašināšanai nepieciešamais finansējums tiks nodrošināts Ogres novada Sociālā dienesta 2026. gadā apstiprinātā budžeta ietvaros. Papildus finansējums šī mērķa sasniegšanai nav nepieciešams.

	3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci 
	3.1. sociālā ietekme – tieša ietekme, tādējādi tiek uzlabota iedzīvotāju sociālā aizsardzība izglītojamo ēdināšanas izdevumu segšanai;
3.2. ietekme uz vidi – nav;
3.3. ietekme uz iedzīvotāju veselību – nav;
3.4. ietekme uz uzņēmējdarbības vidi – nav;
3.5. ietekme uz konkurenci – nav.

	4. Ietekme uz administratīvajām procedūrām un to izmaksām 
	Privātpersonas jautājumos par saistošo noteikumu Nr. 22/2025 grozījumu projekta piemērošanu var vērsties Ogres novada Sociālajā dienestā.
Galvenie procedūras posmi un privātpersonām veicamās darbības noteiktas saistošo noteikumu Nr. 22/2025 grozījumu projektā.
Administratīvo procedūru izmaksas nav paredzētas.

	5. Ietekme uz pašvaldības funkcijām un cilvēkresursiem 
	Pašvaldību likuma 5. panta pirmā daļa nosaka, ka pašvaldība savas
administratīvās teritorijas iedzīvotāju interesēs var brīvprātīgi īstenot
iniciatīvas ikvienā jautājumā, ja tās nav citu institūciju kompetencē,
un šādu darbību neierobežo citi likumi.

	6. Informācija par izpildes nodrošināšanu 
	Saistošo noteikumu Nr. 22/2025 grozījumu projekta izpildei nav nepieciešams veidot jaunas institūcijas un/vai jaunas darba vietas. Saistošo noteikumu Nr. 22/2025 grozījumu projekta piemērošanas kārtība nav mainījusies

	7. Prasību un izmaksu samērīgums pret ieguvumiem, ko sniedz mērķa sasniegšana 
	Saistošo noteikumu Nr. 22/2025 grozījumu projekts ir piemērots iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai. Pašvaldības izraudzītie līdzekļi ir leģitīmi un rīcība ir atbilstoša augstākiem normatīviem aktiem.

	8. Izstrādes gaitā veiktās konsultācijas ar privātpersonām un institūcijām 
	Saistošo noteikumu projekts un tam pievienotais paskaidrojuma
raksts no 2026. gada 11. jūnija līdz 2026. gada 26. jūnijam publicēts
Ogres novada pašvaldības tīmekļvietnē www.ogresnovads.lv
sabiedrības viedokļa noskaidrošanai. Viedokļa noskaidrošanas
periodā no iedzīvotājiem priekšlikumi vai viedoklis par saistošo
noteikumu projektu netika saņemts.

